**Christopher "Chris" Horner** (s. 23. lokakuuta 1971 Okinawa, Japani) on yhdysvaltalainen uransa päättänyt maantiepyöräilijä, joka kilpaili ammattilaisena vuosina 1996–2019. Hän voitti Espanjan ympäriajon 2013.

Kilpaura
--------

Horner aloitti ammattilaisuransa yhdysvaltalaisessa NutraFig-joukkueessa vuonna 1995. Kausilla 1997–1999 hän edusti ranskalaista Française des Jeux -tallia. Tämän jälkeen hän ajoi useissa yhdysvaltalaisjoukkueissa, kunnes siirtyi lokakuussa 2004 espanjalaiseen Saunier Duval - Prodir -talliin. Vuosina 2006–2007 hän edusti belgialaista Davitamon/Predictor-Lotto -joukkuetta, 2008–2009 kazakstanilaista Astanaa ja 2010–2011 yhdysvaltalaista Team RadioShackia. Kausina 2012–2013 hän kilpaili yhdysvaltalais-luxemburgilaisessa RadioShack-Nissan-Trek/RadioShack-Leopard-Trek -joukkueessa, 2014 italialaisessa Lampre-Merida-tallissa ja vuonna 2015 Airgas - Safeway Cycling Team -joukkueessa.

Horner voitti vuonna 1996 Lancaster Classic -kilpailun sekä etapin Tour DuPont -ajossa. Malesiassa käytävän Tour of Langkawi -etappikilpailun hän voitti 2000. Yhdysvalloissa hän voitti vuosina 2000–2004 useita kilpailuja, kuten Redlands Classic -etappiajon 2000, 2002, 2003 ja 2004 sekä Georgian ympäriajon ja San Francisco GP:n 2003. Hän voitti kansallisen kilpailukalenterin kokonaiskilpailun 2002, 2003 ja 2004.

Horner voitti etapin Sveitsin ympäriajossa 2005 ja Tour de Romandiessa 2006. Vuonna 2010 hän voitti Baskimaan ympäriajon kokonaiskilpailun. Hän voitti viimeisenä etappina ajetun 22 kilometrin aika-ajon ja ohitti kokonaiskilpailua johtaneen Alejandro Valverden seitsemällä sekunnilla. Vuonna 2011 hän voitti Kalifornian ympäriajon.

### Espanjan ympäriajo

Horner voitti kolmannen etapin Espanjan ympäriajossa 2013, ja siirtyi samalla kokonaiskilpailun johtoon. Hänestä tuli 41-vuotiaana vanhin suuressa ympäriajossa etapin voittanut pyöräilijä ja vanhin kokonaiskilpailun johtaja. Hän menetti johtopaikkansa seuraavalla etapilla, mutta nousi kokonaisjohtoon uudelleen voitettuaan Alto Hazallanasiin päättyneen kymmenennen etapin 48 sekunnin erolla Vincenzo Nibaliin. Hän menetti johtonsa seuraavalla etapilla, aika-ajossa. Hän sai kolmannen kerran johtajan paidan oltuaan 19. etapilla viides ja kukistettuaan Vincenzo Nibalin kuudella sekunnilla. Alto de L´Anglirun nousuun päättyneellä 20. etapilla hän oli toinen, ja voitti neljänneksi sijoittuneen Nibalin 28 sekunnilla. Seuraavana päivänä hänestä tuli vanhin suuren ympäriajon voittanut pyöräilijä. Hän voitti kokonaiskilpailun 37 sekunnin erolla Nibaliin. Hän voitti myös yhdistelmäkilpailun.

Saavutuksia
-----------

1996
Lancaster Classic, voitto
Tour duPont, etapin 10 voitto
1997
GP Ouest-France, kolmas
2000
Tour of Langkawi, kokonaiskilpailun voitto
Redlands Classic, kokonaiskilpailun voitto
2001
Solano Bicycle Classic, kokonaiskilpailun voitto
Redlands Classic, etapin 5 voitto
Cascade Classic, etapin 3 voitto
2002
Redlands Classic, kokonaiskilpailun sekä etappien 1 ja 2 voitto
Sea Otter Classic, kokonaiskilpailun ja etapin 3 voitto
Solano Bicycle Classic, kokonaiskilpailun ja etapin 1 voitto
Fitchburg Longsjo Classic, kokonaiskilpailun voitto
Nature Valley Grand Prix, etapin 3 voitto
Cascade Classic, etapin 3 voitto
National Road Calendar, voitto
2003
Georgian ympäriajo, kokonaiskilpailun voitto
San Francisco GP, voitto
Solano Bicycle Classic, kokonaiskilpailun sekä etappien 1 ja 4 voitto
Redlands Classic, kokonaiskilpailun voitto
McLane Pacific Classic, etapin 2 voitto
Fitchburg Longsjo Classic, etappien 2 ja 3 voitto
Cascade Classic, etapin 4 voitto
National Road Calendar, voitto
2004
Redlands Classic, kokonaiskilpailun, prologin sekä etappien 1 ja 2 voitto
Pomona Valley Stage Race, kokonaiskilpailun sekä etappien 2 ja 3 voitto
Sea Otter Classic, kokonaiskilpailun ja etapin 2 voitto
Tour de Temecula, kokonaiskilpailun voitto
Tour de Toona, kokonaiskilpailun voitto
Pine Flat Road Race, voitto
Tour of Connecticut, etapin 5 voitto
National Road Calendar, voitto
MM-kilpailut, maantieajossa kahdeksas
2005
Sveitsin ympäriajo, kokonaiskilpailussa viides, etapin 6 voitto
2006
Tour de Romandie, etapin 2 voitto
Liège–Bastogne–Liège, kahdeksas
Espanjan ympäriajo, kokonaiskilpailussa 20:s
2007
Giro dell'Emilia, kolmas
Tour de Romandie, kokonaiskilpailussa viides
Ranskan ympäriajo, kokonaiskilpailussa 15:s
2008
Tour de White Rock, etapin 3 voitto
Lombardian ympäriajo, kahdeksas
2010
Baskimaan ympäriajo, kokonaiskilpailun ja etapin 6 (aika-ajo) voitto
Liège–Bastogne–Liège, seitsemäs
Ranskan ympäriajo, kokonaiskilpailussa yhdeksäs
2011
Katalonian ympäriajo, kokonaiskilpailussa kolmas
Baskimaan ympäriajo, kokonaiskilpailussa toinen
Kalifornian ympäriajo, kokonaiskilpailun ja etapin 4 voitto
2012
Tirreno–Adriatico, kokonaiskilpailussa toinen
Ranskan ympäriajo, kokonaiskilpailussa 13:s
2013
Tirreno–Adriatico, kokonaiskilpailussa kuudes
Tour of Utah, etapin 5 voitto
Espanjan ympäriajo, kokonaiskilpailun ja yhdistelmäkilpailun voitto, pistekilpailussa ja mäkikirikilpailussa toinen, 3. ja 10. etapin voitto, 20. etapilla toinen, 14. etapilla kolmas
2014
Ranskan ympäriajo, kokonaiskilpailussa 17:s

Lähteet
-------

1. 1 2 3 4 5 6 7 8 9 10 11 12 13 14 15  Chris Horner *cyclingarchives.com*. Viitattu 1.4.2015. (englanniksi)
2. 1 2 3 4 5 6 7 8  Christopher Horner *trap-friis.dk*. Viitattu 29.4.2010. (englanniksi)
3. ↑  Horner blasts his way to stage and race win *cyclingnews.com*.  10.4.2010. Viitattu 29.4.2010. (englanniksi)
4. ↑  Vuelta Stage 3: Chris Horner becomes oldest Grand Tour stage winner, and oldest man to lead one of them *road.cc*.  26.8.2013. Viitattu 30.8.2013. (englanniksi)}
5. ↑  Moreno attacks late for Vuelta stage win in Fisterra *cyclingnews.com*.  27.8.2013. Viitattu 3.9.2013. (englanniksi)}
6. ↑  Horner flies to second Vuelta a Espana stage victory atop Alto Hazallanas *cyclingnews.com*.  2.9.2013. Viitattu 3.9.2013. (englanniksi)}
7. ↑  Nibali takes the race lead from Horner *cyclingnews.com*.  4.9.2013. Viitattu 11.9.2013. (englanniksi)
8. ↑  Horner wrests Vuelta a Espana lead from Nibali *cyclingnews.com*.  13.9.2013. Viitattu 14.9.2013. (englanniksi)}
9. ↑  Elissonde wins stage 20 of Vuelta a Espana *cyclingnews.com*.  14.9.2013. Viitattu 15.9.2013. (englanniksi)}
10. ↑  Hornerista, 41, kaikkien aikojen vanhin voittaja *yle.fi*.  15.9.2013. Viitattu 15.9.2013.
11. ↑  Chris Horner wins 2013 Vuelta a Espana *cyclingnews.com*.  15.9.2013. Viitattu 15.9.2013. (englanniksi)
12. ↑  Contador kahden vuoden pannaan, menetti Tourin ja Giron voitot *procycling.fi*.  6.2.2012.  Arkistoitu 9.2.2012. Viitattu 13.3.2012.